GiliGold/VAD_KnessetCorpus huggingface dataset:
נטלי גבאי לוי:
 ושוב אני אומרת, חשוב להגיד שבוועדת התעריפים האוצר חבר והאוצר גם יכול להטיל וטו על דבר כזה
נטלי גבאי לוי:
 צריך לקחת בחשבון
נטלי גבאי לוי:
 זו לא החלטה שהלוואי, הלוואי שהיינו יכולים לצאת מפה ולהגיד אדוני יושב הראש צודק, בואו נוריד את רכיב הנסיעות, בואו נשלם מחלה לניצול בפועל
נטלי גבאי לוי:
 זה לא דברים שאנחנו יכולים לעשות
נטלי גבאי לוי:
 ואני יודעת שאתה יודע לא דבר או שניים ויודע הרבה בכל הנושא הזה של הסיעוד ושל המכרז ועשית עבודה שהיא מאוד מאוד יסודית
נטלי גבאי לוי:
 וגם אדוני יודע את זה, שזה לא משהו שאנחנו יכולים לעשות ברגע
נטלי גבאי לוי:
 כי אם היה ניתן לעשות את זה ברגע אני מניחה שלא היינו מתכנסים לדיון הזה וכבר היינו עושים את זה
אליהו מרידור:
אני מודה שאנחנו מתכנסים ולא סיימנו את הכינוסים, כי נושאים שלי נראים לכאורה כפשוטים לפתרון ומענה, משום מה נתקלים בחסמים שאתם נאלצים להתמודד איתם ואני מנסה לסייע לכם להתיר אותם
אליהו מרידור:
 עכשיו, אני מודה שאני לא בקיא כמוכם ולא מלומד כמוכם בתחום ולא עסקתי בזה לפני כן
אליהו מרידור:
 ויושבים פה אנשי כלכלה ואנשי משפטים ואנשי סיעוד, שזה לחם חוקם עשרות שנים
אליהו מרידור:
 ואני מגיע כרגע בעצת הדיוטות והקדוש ברוך הוא שלח אותי בעת הזאת לשליחות הזאת ולהיות יושב ראש הוועדה הרלוונטית הזאת
אליהו מרידור:
 ואני כילד עם האצבע על הסכר מנסה לשאול שאלות תם
אליהו מרידור:
 ממה בצורה הכי פשטנית
אליהו מרידור:
 יש כסף שיוצא, הוא לא מגיע לייעודו, למה הוא לא מושב למי שמשלם? ואני תמיד אומר, תחשבו שזה מכיסכם
אליהו מרידור:
      עכשיו, אתם מנסים להסביר לי ואני קצת קשה קליטה ולא מצליח מספיק להבין או שההסברים שלכם לא מניחים את דעתי
אליהו מרידור:
 ויש לי שתי אפשרויות: להיות נחמד וחייכן ולהגיד 'בוא, אל תצא טמבל, כי אתה רואה כמה פעמים הם מסבירים לך ומציעים הסברים מנומקים ואתה עדיין לא מבין'
אליהו מרידור:
 בסוף תגיד אה, הבנתי, כשאתה לא באמת מבין
אליהו מרידור:
 ואז אתה שם שקר בנפשך
אליהו מרידור:
 או לבקש את התנצלותכם ולקרוא לכם עוד פעם ולבקש מכם עוד כתבים ועוד פסקי דין ולהתיש את כל הצוות המקצועי שלי, שינסו ללמוד טוב ממני ולהכין לי את הלוגיקה שבאמצעותה אתם מקבלים את ההחלטות לאי ביצוע החלטות
אליהו מרידור:
      אני מודה שמה שמרגיע אותי שגם הצוות המאוד מאוד מקצועי ומלומד שלי לא מצליח להבין את מה שגם אני לא מבין
אליהו מרידור:
 זה טיפה מרגיע אותי
אליהו מרידור:
 כי אם הם היו מבינים הייתי מבין שאני בבעיה פה
אליהו מרידור:
 מרגיע אותי שגם הצוות המקצועי המאוד מוכשר, מאוד מסור, לא מבין
אליהו מרידור:
 אתם יודעים באיזה שעות אתם שולחים לנו חומרים ובאיזה שעות לפנות בוקר אנחנו עוד משיבים לכם
אליהו מרידור:
 כי זה באמת מטריד אותנו
אליהו מרידור:
 מה עד כדי כך פשוט בעיניכם שלנו נראה מורכב
אליהו מרידור:
      אבל עוד מעט אנחנו נגיע לזה
אליהו מרידור:
 אז נעבור עוד שקף, שאולי יהיה לנו יותר קל לתווך בנתונים
אליהו מרידור:
 שקף 12 בבקשה
אליהו מרידור:
 למה אתה מביא כאלה מספרים מפוצצים? זה מלחיץ אנשים
אליהו מרידור:
 תדלג על השקף ההוא
אליהו מרידור:
 יש סעיף תשלום בגין עובדים מקצועיים
אליהו מרידור:
 קיימים 300,000 מטופלים
אליהו מרידור:
 אנחנו מצפים ל-1,500 עובדים מקצועיים
אליהו מרידור:
 לוגיקה פשוטה עד כאן? לא מורכב? לא קשור עכשיו למאזנים ונוסחאות
אליהו מרידור:
 אני אשמח בבקשה להכיר, מי אלו העובדים המקצועיים?
נטלי גבאי לוי:
התייחסנו לזה בשאלות הבהרה שהוועדה שלחה
נטלי גבאי לוי:
 עובדים סוציאליים, בקרים שמבצעים
נטלי גבאי לוי:
 נכנסו שם גרנטולוגים
נטלי גבאי לוי:
 יש לנו הגדרה מדויקת שהעברנו, אני יכולה להקריא אותה
אליהו מרידור:
 לא, אני לא אלאה אתכם בבקשות מתישות
אליהו מרידור:
 אם אפשר בבקשה לקבל, ביקשתי את זה גם בפגישת ההכנה, את אותה רשימת אישורי העסקה של אותם 1,500 מועסקים מקצועיים
אליהו מרידור:
 זה כבר דבר שהוא מאוד מאוד בסיסי
אליהו מרידור:
 טוב, אנחנו נדלג בקלות לשקף 13
אליהו מרידור:
 השקף הזה מדבר על תשלום בגין הדרכות עובדים
אליהו מרידור:
      אז ככה: אני התחלה עד לפני כמה ימים יודע שכל עובד בגין כל שעת עובד הביטוח הלאומי מתקצב את המוסד לביטוח לאומי בסכום מסוים של 15 אגורות לשעה
אליהו מרידור:
 אני הנחתי שאם הביטוח הלאומי מתקצב בסכום מסוים 100% מהעובדים, משמע ש-100% מהעובדים, גברתי היועצת המשפטית, גם כן זוכים לאותו שירות
אליהו מרידור:
 כי אנחנו מתקצבים את ה-100%
אליהו מרידור:
 ואז נאמר לי שבמכרז ההוא לפני 15 שנים חברות הסיעוד מחויבות להכשיר רק 30% מהעובדים
אליהו מרידור:
 ואני שאלתי, עוד פעם, שאלת תם
אליהו מרידור:
 מה הסיבה שבמקום 15 אגורות לשעה ל-100% לא יפרישו 45 אגורות ל-30%? כדי שזה יהיה אקוויוולנטי
אליהו מרידור:
 עוד לא קיבלתי תשובה, אני אשמח לקבל תשובה
אליהו מרידור:
      שאלה נוספת שנשאלת היא מי אותם מטופלים ברי מזל שנפל בחלקם שהעובד שלהם הוא אחד מה-30%
אליהו מרידור:
 ומיהם אותם מסכנים שהם ב-70% שלא זכאים
אליהו מרידור:
 זו שאלה שנייה
אליהו מרידור:
 ואני אשמח לקבל את התשובה
אליהו מרידור:
 ועל הדרך אני שואל שאלה, אנחנו אמורים לפגוש 12,000 עובדים זרים שעברו הכשרה
אליהו מרידור:
      אני רוצה לשתף את הנוכחים, חלקכם חשופים לכך, חלקכם לא
אליהו מרידור:
 ניסיתי להקל על המוסד לביטוח לאומי ובדיוק כך ניסיתי להקל על חברות הסיעוד ועל העמותות הרלוונטיות
אליהו מרידור:
 והוריתי לצוות לשכתי ולצוות הוועדה לבטל את הלו"ז ליום חמישי שעבר
אליהו מרידור:
 זה שלפניו
אליהו מרידור:
 והחלטנו לצאת ליום כיף
אליהו מרידור:
 בדרך כלל ימי כיף זה סביב נושאים שעוסקים בבילוי
אליהו מרידור:
 ובדרך כלל גם עושים אותם יחדיו
אליהו מרידור:
 אני החלטתי ליצור איזה שהוא, לקבוע איזה שהוא סל חדש בהגדרה ליום כיף
אליהו מרידור:
 כל אחד מאתנו התפרש לעיר אחרת בארץ
אליהו מרידור:
 ככה התחלנו את הבוקר שלנו
אליהו מרידור:
 6:00 זה יצא צפונה וזה מזרחה ואני הדרמתי, ככה התפרשנו
אליהו מרידור:
 ואז התחלנו לפנות לחברות הסיעוד באותה רשות
אליהו מרידור:
 ולא זכינו למענה
אליהו מרידור:
 ויושב ראש האיגוד היה מאוד מאוד עסוק באותו יום
אליהו מרידור:
 אז החזרתי צוות של שלושה אנשים ללשכה פה, בכנסת
אליהו מרידור:
 והחלטנו להוציא את אותה פנייה באופן מסודר במייל לכל אחת מהזכייניות
אליהו מרידור:
 משהו כמו 97 במספר
אליהו מרידור:
 וביקשתי לדעת, בכל זאת, 12,000 משתלמים, שזה רק לפי ה-30%, אמורים לראות איזה שהיא פעילות
אליהו מרידור:
 זאת אומרת, אז אני אגיד לחדרה ויגידו היום אין פה פעילות, כי היה שבוע שעבר
אליהו מרידור:
 אבל יש בעפולה
אליהו מרידור:
 וכן הלאה, על הדרך הזאת
אליהו מרידור:
 ומכיוון שאולי היה איזה שהוא קשר בתקשורת האינטרנטית ואולי המייל לא הגיע בזמן, אז ביטלנו גם כן את יום שישי
אליהו מרידור:
 ואז אמרו לי ימי שישי לא פעילים
אליהו מרידור:
 אז נסענו גם ביום ראשון
אליהו מרידור:
 והפעם יצאנו בצוות יותר רחב
אליהו מרידור:
 ואני לא יודע, כנראה זה יפתיע את כולכם, כי אותי זה מאוד מאוד הפתיע
אליהו מרידור:
 אותו יחס שזכיתי לו בימים הקודמים זכיתי לו גם ביום ראשון
אליהו מרידור:
 לא קיבלתי מענה, אפילו לא מחברה אחת
אליהו מרידור:
 אחת
אליהו מרידור:
 על אותה פעילות הכשרתית
אליהו מרידור:
      רק ככה שנבין בכמה כסף מדובר
אליהו מרידור:
 אתם רוצים לדעת? רוצים להעריך? כמה כסף?
נטלי גבאי לוי:
זה הסעיף הקודם, לא?
אליהו מרידור:
לא, זה סעיף אחר
אליהו מרידור:
 עברנו עוד שלושה סעיפים גברתי
אליהו מרידור:
 אז כמה כסף מדובר במצטבר? כמה עשרות מיליונים? מי רוצה להמר?
קריאה:
60?
קריאה:
15?
אליהו מרידור:
בשביל 15 מיליון אני אטריח אתכם לפה? נו, באמת
שושנה ברוך:
80 מיליון
אליהו מרידור:
 עדן, הבמה שלך
אליהו מרידור:
 סכמתית, נו, כתוב, ספר
אליהו מרידור:
 שזה, ל-15 שנים? אוקיי
אליהו מרידור:
 אז בערכים נומינליים הייתם קרובים
אליהו מרידור:
 מי שאמר 15 מיליון צריך להוריד מעט ולהוסיף אפס
אליהו מרידור:
 120 מיליון שקלים
אליהו מרידור:
 אני אומר, מדינת ישראל משלמת כל כך הרבה בגין הכשרות כדי שהקשישים שלנו יזכו לשירות כל כך מקיף ומקצועי
אליהו מרידור:
 ולגשת בחמלה ושפה והנפה ומנוף
אליהו מרידור:
 אני אמור לקבל איזה שהם נתונים
אליהו מרידור:
 בוא, היום אין ברמלה, ניסע לאשדוד
אליהו מרידור:
 כאילו, משהו
אליהו מרידור:
 מכיוון אבל שחברות הסיעוד לא חייבות לי דין וחשבון והן עונות לי רק על מה שמסתדר, פניתי למעסיק של חברות הסיעוד
אליהו מרידור:
 למי שבחר בהן כזכיין, הביטוח הלאומי
אליהו מרידור:
 וביקשתי מהביטוח הלאומי התייחסות לאותו סכום מזערי של 120 מיליון שקלים
אליהו מרידור:
 אשמח לקבל את התייחסותכם
אליהו מרידור:
 זה כבר לא קשור לסטטיסטיקה ולא למאזן ולא לנוסחה ולא ללקונה
אליהו מרידור:
 אין ספק, משלמים
אליהו מרידור:
 אין ספק, צריך לשלם
אליהו מרידור:
 אין ספק, מבורך
אליהו מרידור:
 הלוואי ותשלמו יותר וישלמו יותר
אליהו מרידור:
 תנו לי בבקשה מה עלה בחכתכם? הרי לכם הם חייבים דין וחשבון, גם אם אין לכם רפרנט שירד ובדק את זה בפועל
אליהו מרידור:
 מה, מה הנתונים שבדקתם?
נטלי גבאי לוי:
ככה: קודם כל, בהסכם ההתקשרות בינינו לבין חברות הסיעוד, חשוב לשים על השולחן, שהיעד שהם צריכים לעמוד בו להכשרה לכתחילה נקבע ל-30%
נטלי גבאי לוי:
קבעו את הסכום של 15 אגורות לשעה, כי בסוף בתחשיבים שעשו זו העלות
אליהו מרידור:
120 מיליון
נטלי גבאי לוי:
 זו העלות שאמורה להכשיר 30% מהעובדים
אליהו מרידור:
 120 מיליון
נטלי גבאי לוי:
חשוב לציין שהכשרה לעובדים זרים, כפי שנאמר לאדוני בפגישה שעשינו, היא לא נעשית פרונטלית אלא נעשית מרחוק
אליהו מרידור:
מה זאת אומרת מרחוק?
נטלי גבאי לוי:
או באמצעות זום, למידה שהיא באמצעות אתר
אליהו מרידור:
לא יודע, אני מהבדיקה האחרונה שבדקתי, אגב חלק מלימודי התואר שלי היו בזום
אליהו מרידור:
 היה בתקופה מאוד מאוד מצומצמת, שהתחילו רק לאחרונה
אליהו מרידור:
 עשיתי איזה שהיא בדיקה מאוד מאוד מדוקדקת גברתי
אליהו מרידור:
 לפני 15 שנים לא היה זום
אליהו מרידור:
 בדקתי עוד בדיקה וגם לפני 10 שנים לא
אליהו מרידור:
וגם לא לפני שמונה וגם לא לפני חמש
נטלי גבאי לוי:
נכון, לא בזום
נטלי גבאי לוי:
 יש למידה
נטלי גבאי לוי:
 דקה
נטלי גבאי לוי:
 או באמצעות זום, למידה מקוונת
נטלי גבאי לוי:
 זו הכוונה
אליהו מרידור:
מה זאת אומרת למידה מקוונת?
נטלי גבאי לוי:
הם עושים את זה באתרים, עושים את זה מהבית
נטלי גבאי לוי:
 כיוון שהמטפל הסיעודי, עובד זר, צריך להיות עם הזקן 24/7 אז עושים את ההכשרה מהבית
אליהו מרידור:
 ואני שואל אתכם שאלה
אליהו מרידור:
 לא, לא, אני פונה רגע לוועדת התעריפים
אליהו מרידור:
 האם בזמנו כשדייקתם את הצורך בהוצאה של 120 מיליון שקלים ב-15 שנים אתם תמחרתם את זה על פי הוצאה של לימוד מרחוק? זאת השאלה שלי אליך
אליהו מרידור:
 ועל זה בטוח אתה כבר תענה לי
חנן פריצקי:
אני מתקשה לזכור אם זה היה לימוד מרחוק
חנן פריצקי:
 אבל מדובר על 30%
אליהו מרידור:
זה מופיע בתנאי המכרז?
חנן פריצקי:
הכשרה לגבי 30% זה היה בתנאי המכרז, בהתאם לעלות של הכשרה
אליהו מרידור:
או, זאת השאלה
אליהו מרידור:
 אני עוזב רגע את שתי השאלות הקודמות, המאוד מאוד חשובות
אליהו מרידור:
 בדיוק זו השאלה
אליהו מרידור:
 בהתאם לתנאי המכרז, על פי העלות המשוערת, הגעתם לאקסיומה שאומרת שלהכשיר 30% 15 שנה עולה לנו 120 מיליון שקלים, קחו
אליהו מרידור:
 איך הגעתם ל-120 מיליון שקלים? על פי למידה מרחוק? אני רוצה אולי להיות מדריך כזה
חנן פריצקי:
אז אני חוזר ואני אומר, אני מתקשה לזכור האם דובר על למידה מרחוק או לא
חנן פריצקי:
 הנתונים כפי שהיו בזמנו של המכרז דיברו על הכשרה, עם עלות להכשרה
אליהו מרידור:
איך העלות להכשרה? זאת השאלה
חנן פריצקי:
העלות להכשרה הגיעה מביטוח לאומי
אליהו מרידור:
 אני פונה אליכם בחזרה, הביטוח הלאומי
אליהו מרידור:
 ספרו לי בבקשה, כשהחלטתם שזו העלות שאמורה להיות משולמת ל-30% אז א', על הדרך תעני לי למה רק 30%
אליהו מרידור:
 ב', מי בוחר את אותם ברי מזל 30%? ג', האם התחשיב שהערכתם והעברתם להם עסק על פי תחשיב בהנחיה מרחוק ולא בלמידה פרונטלית
אליהו מרידור:
 כי לי, אגב, עד שבוע שעבר נאמר שיש מרכזי למידה
נטלי גבאי לוי:
יש מרכזי הדרכה
נטלי גבאי לוי:
מן הסתם
נטלי גבאי לוי:
 לכל חברת סיעוד יש מרכזי הדרכה
נטלי גבאי לוי:
 וגם סיפרנו לאדוני שאנחנו עכשיו עשינו קורס חדש של מטפל מיומן, שאנחנו עשינו שיתוף פעולה עם הג'וינט לתת תכנים שהם מקצועיים יותר ואנחנו נלך אחרי הפיילוט
אליהו מרידור:
האם גברתי מתכוונת לעובדים ישראלים?
נטלי גבאי לוי:
אני מתכוונת לעובדים ישראלים
אליהו מרידור:
אבל אנחנו מתעסקים כרגע רק עם עובדים זרים
נטלי גבאי לוי:
 אבל בסופו של יום, דקה, אבל אני חושבת שבסופו של יום אי אפשר לא להתייחס לזה
נטלי גבאי לוי:
 מכיוון שהעובדה שגם 30% ההכשרה לא מבדילה בין עובדים זרים
אליהו מרידור:
לא, לא, ה-120 מיליון זה רק עובדים זרים
אליהו מרידור:
 אל תבלבלו אותי
אליהו מרידור:
 120 מיליון, גברתי, זה רק עובדים זרים
אליהו מרידור:
 אז אל תגידי לי יש הוצאה גם כן על עובדים ישראלים
אליהו מרידור:
 על עובדים ישראלים משלמים בנפרד
אליהו מרידור:
 120 מיליון שקלים שילמת ושילמתי ושילמתם רק בגין הכשרה לעובדים זרים
אליהו מרידור:
 אל תגידו לי יש גם עובדים ישראלים לכן יש להם כיתות לימוד
נטלי גבאי לוי:
שילמנו 15 אגורות לשעה לכל עובד
אליהו מרידור:
120 מיליון שקלים
נטלי גבאי לוי:
שילמנו 15 אגורות - - -
אליהו מרידור:
120 מיליון שקלים, זה המצרפי
נטלי גבאי לוי:
אוקיי, זה המצרפי
אליהו מרידור:
זהו, רק לעובדים זרים
נטלי גבאי לוי:
אבל בסוף חשוב לחדד
אליהו מרידור:
רק לעובדים זרים
נטלי גבאי לוי:
שנייה
אליהו מרידור:
לא, לא, גברתי
אליהו מרידור:
 גברתי היועצת המשפטית, אני רוצה רגע להסביר לך משהו
אליהו מרידור:
 כשרוצים להראות הכנסה מראים את זה
אליהו מרידור:
 כשרוצים להראות הוצאה מראים את זה
אליהו מרידור:
 אבל בתוך ההוצאה הגדולה הזאת יש גם את ההכנסה הנפרדת
אליהו מרידור:
 היא לא שייכת
אליהו מרידור:
 זאת אומרת, כשאני הגעתי לאותו איזה שהוא מספר מצרפי, גרוסו מודו, של 120 מיליון שקלים, זה בגין מה שהביטוח הלאומי שילם לחברות הסיעוד רק בגין הכשרת עובדים זרים
אליהו מרידור:
 לעובדים ישראלים יש עוד מאות מיליונים אחרים
אליהו מרידור:
אז לא
נטלי גבאי לוי:
אבל יש לחדד
נטלי גבאי לוי:
 ה-30% לא עושים הבחנה בתנאי המכרז בין עובדים זרים לעובדים ישראלים
נטלי גבאי לוי:
 וזה משהו שאנחנו כל הזמן נחזור לבעייתיות
נטלי גבאי לוי:
 שהתעריף בשעתו וכל התנאים של ההסכם הזה לא עשו הבחנה
אליהו מרידור:
טוב, אין בעיה
אליהו מרידור:
 אני שואל שאלה פשוטה
אליהו מרידור:
 בסוף לא יודע איך כל שאלה פשוטה שעתיים דיון והסברים
אליהו מרידור:
 יש 12,000 עובדים מוכשרים? זה לפי התחשיב שלכם, לא שלי
נטלי גבאי לוי:
יש
אליהו מרידור:
אפשר לראות אותם? אפשר לקבל את הניירת שלהם? אפשר לדעת איפה הם למדו? אפשר לראות מי לימד אותם? אפשר לראות איזה חומר למדו?
נטלי גבאי לוי:
אנחנו צריכים לבדוק מבחינה, אם אני יכולה למסור פרסונלית בשמות
נטלי גבאי לוי:
 אבל יש לנו את המידע הזה וגם אמרנו את זה
אליהו מרידור:
יש לך מידעים על 12,000?
נטלי גבאי לוי:
יש לי מידעים על 30% שעברו הכשרות
נטלי גבאי לוי:
 זה יש לי מידע במערכת, אנחנו מקבלים את זה מחברות הסיעוד
נעה בן שבת:
ואתם לא דורשים שזה יהיה גם 30% מתוך העובדים הזרים?
נטלי גבאי לוי:
אנחנו גם כתבנו בהתייחסות לוועדה, בסופו של יום, שאנחנו מבקשים לתכלל את זה
נטלי גבאי לוי:
 שאגף הסיעוד בביטוח הלאומי רוצה לעשות פיקוח ובקרה ולתכלל את כל הדבר הזה אצלו
נטלי גבאי לוי:
 זה מצריך מאתנו להתכנס למכרז החדש ואנחנו נעשה את זה
אליהו מרידור:
 אני מבקש לעשות פאוזה קטנה
אליהו מרידור:
 אני מבקש לשמוע בבקשה את עורכת הדין שירי לב רן ממשרד העבודה
אליהו מרידור:
 היא ממונה על הזכויות לעובדים זרים
אליהו מרידור:
 זה נושא בליבת, אחת מליבות התעסוקה של גברתי
אליהו מרידור:
 אשמח בבקשה לקבל את התייחסותך לנושא
אליהו מרידור:
 אולי ממך תבוא הישועה
רן לביא:
אני לא יודעת אם ממני תבוא הישועה, זה קצת גדול עליי
אליהו מרידור:
לא, אל תגזימי
רן לביא:
אבל אני כן אומר שאנחנו הצטרפנו לעמדה כפי שהוצגה מקודם על ידי עו"ד כהנא מקו לעובד
רן לביא:
 אנחנו סברנו שלעובדים הזרים שלנים בבית המטופל אין זכות לקבל הוצאות נסיעה
רן לביא:
 רשמנו על זה
אליהו מרידור:
אה, זה חדשות ישנות
אליהו מרידור:
 אני שמח מאוד מאוד לשמוע את זה, אבל, תודה רבה, אני מודה לך
אלעד כהנא:
לפי צו ההרחבה
אליהו מרידור:
 ולפיכך לא תיאבקו על כך בתביעות
אלעד כהנא:
בגלל שצו ההרחבה נותן מספר מאוד מאוד קטן, גם אם הולכים לפיו זה לא הסכומים שאנחנו יודעים שמשולמים
אלעד כהנא:
 צו ההרחבה כן לעמדתנו
אליהו מרידור:
 תמשיכי
רן לביא:
זה לגבי הוצאות הנסיעה
רן לביא:
 סליחה שהלכתי שעתיים אחורה
רן לביא:
 לגבי התשלום, תשלומים שאנחנו קוראים להם תשלומים פיקטיביים, שנחשפנו אליהם בעקבות פניות שהגיעו אלינו, אגב, לא מעובדים, אלא ממטופלים בסיעוד
רן לביא:
 שפנו אלינו ואמרו לנו תשמעי, אנחנו ראינו תלוש שכר של עובדת
רן לביא:
 בתלוש השכר ראינו, היו כאלה שאמרו ראינו הוצאות נסיעה
רן לביא:
 היו גם כאלה שטענו שראו הוצאות החזקת רכב
אליהו מרידור:
דבר שלא קיבל ביטוי באותו סכום מצטבר חודשי
אליהו מרידור:
 זאת אומרת הוא אמור לקבל X כסף, הוא פשוט חולק על פי סעיפים כאלה ואחרים
רן לביא:
אני לא יודעת לענות לך אדוני, על זה, כי אני לא יודעת כמה העובד הזה היה זכאי או כמה החברה הייתה זכאית
רן לביא:
 אני יודעת להסתכל על התלוש
רן לביא:
 כשאני רואה בתלוש שורה שכתוב בה החזקת רכב, וברוב הסיכויים שלעובד הזר בסיעוד הביתי ככל הנראה איננו מחזיק רכב
אליהו מרידור:
לא, אולי הוא מחזיק רכב בארץ מוצאו
רן לביא:
יכול להיות
אליהו מרידור:
אבל אם אנחנו הומניים, אז בואו נהיה הומניים עד הסוף
אליהו מרידור:
 מה?
רן לביא:
ואז מבחינתי זה מה שמעלה סימן שאלה
רן לביא:
 כי אני לא יודעת לחבר בין הרכיב הזה לבין - - -
אליהו מרידור:
 נשמח בבקשה את התייחסותו של מר דורון רז
אליהו מרידור:
 מר דורון רז?
קריאה:
את כל הוצאות הרכב אני משלם
רן לביא:
כן, אבל אליי לא הגיעו פניות לגבי עובדים ישראלים
קריאה:
לא, לזר
אליהו מרידור:
טוב, מר טל חדד נמצא איתנו על הקו? יושב ראש עמותות חברות הסיעוד, טל חדד? אוקיי, בואי תמשיכי גברתי
אליהו מרידור:
 אם נחדש את התקשורת אני אשמח
איתן לבני:
אני רק רוצה להעיר לגבי התלושים
איתן לבני:
 זה אחת הלקונות שיש במכרז והוא כנראה יהיה גם במכרז הקרוב
איתן לבני:
 שלא התחייבו על תלוש משכורת אחיד לכולם
איתן לבני:
 כלומר, הם היו צריכים להכניס למסמכי המכרז מבנה של תלוש שכר אחיד לכולם
איתן לבני:
 לא לכל חברה יהיה תלוש משלה
איתן לבני:
 ואז אפשר היה באמת לעקוב ולאכוף את כל החוקים האלה
איתן לבני:
 אחידות, אחידות
איתן לבני:
 אחידות במידע
אליהו מרידור:
אתה אומר לאחד יכתבו סעיף החזקת רכב ולשני חופשה בקריביים
איתן לבני:
נכון
איתן לבני:
 אם היה מבנה אחיד של תלוש שכר לא הייתה את הבעיה הזאת
אליהו מרידור:
שהפנטזיות יהיו אחידות אתה אומר
איתן לבני:
אני מבטיח לך שזה לא קיים במסמכי המכרז
איתן לבני:
 אני מבטיח לך
אליהו מרידור:
 נלמד את זה
אליהו מרידור:
 אוקיי, אז בואי, אם את יכולה בבקשה להתייחס לשאלה שלי לעניין ההכשרה
רן לביא:
אני יכולה להגיד שממה שאני מכירה מהפניות או מהקשר שיש לנו עם העובדים, אמנם לא בהיקפים של קו לעובד, אבל אני לא מכירה הכשרות
אליהו מרידור:
יא אללה, את לא מאמינה
אליהו מרידור:
 את לא מאמינה
אליהו מרידור:
 כל הבדיקות שלי גם כן העלו את אותה תוצאה
אליהו מרידור:
 אני פשוט מתחנן לפגוש עובד שיצא להכשרה יזומה מחברת הסיעוד
אליהו מרידור:
 מתחנן
אליהו מרידור:
 הנה, אני אומר פה קבל עם ועולם
אליהו מרידור:
 ככל שיש משפחות ישראלים שמעסיקות עובד זר והוא נשלח להכשרה כלשהי פה בארץ, צרו איתי קשר
אליהו מרידור:
 יש קו חם
אליהו מרידור:
 צרו איתי קשר
אליהו מרידור:
 אני ממש מתחנן בפניכם
אליהו מרידור:
 מישהו חייב לעזור לי למצוא אותם
נטלי גבאי לוי:
אנחנו נסייע לך למצוא אותם
נטלי גבאי לוי:
 אנחנו נביא אנשים שמכשירים עובדים זרים
נטלי גבאי לוי:
 ואם אפשר, לוועדה הבאה
אליהו מרידור:
 אני ממך כבר מקבל את אותה רשימה שביקשתי
נטלי גבאי לוי:
לא, לא רק את הרשימה
נטלי גבאי לוי:
 מישהי, יש הרבה ארגונים שעושים את זה
נטלי גבאי לוי:
 וגם בחברות סיעוד
נטלי גבאי לוי:
 וגם צריך גם נראה בכמויות וגם נראה איפה זה מתקיים
אליהו מרידור:
אז תראי, אני מבקש ממך גברתי
נטלי גבאי לוי:
זה קצת חוטא למטרה שבסוף אתה יודע, אנחנו - - -
אליהו מרידור:
מה, מה המטרה?
נטלי גבאי לוי:
לא, אנחנו עורכים פה דיון שיש פה 15 אגורות לתעריף של עובדים זרים
אליהו מרידור:
שיש פה 120 מיליון שקלים
נטלי גבאי לוי:
דקה, רגע
נטלי גבאי לוי:
 ה-120 מיליון זה בסוף בחישוב
נטלי גבאי לוי:
 אבל בסופו של יום, שהביטוח הלאומי כן מבצע בקרות
אליהו מרידור:
זה בסופו כסף שיצא
נטלי גבאי לוי:
 ביטוח לאומי כן מבצע בקרות
נטלי גבאי לוי:
 וכן בדק שבוצעה הכשרה לעובדים
נטלי גבאי לוי:
 בין היתר גם שמנו את זה פה על השולחן
נטלי גבאי לוי:
 ותנאי המכרז ידועים לכולם, שמדובר ב-30% של עובדים
נטלי גבאי לוי:
 אין הבחנה בין עובד זר לעובד ישראלי ואנחנו לאורך כל הדין מעלים את זה
נטלי גבאי לוי:
 וחברות הסיעוד כן מכשירות
נטלי גבאי לוי:
 אנחנו נעביר את הנתונים האלה
נטלי גבאי לוי:
 ואני חושבת שבזה אתם תראו שכן יש
אליהו מרידור:
 נעבור שקף
אליהו מרידור:
 טוב, לאור העובדה שהדיון מתמשך הרבה מעבר למתוכנן
אליהו מרידור:
 לאור העובדה שלגבי חלק מהשאלות שלי עדיין לא קיבלתי תשובות וחלק מהנוכחים לא נמצאים כאן, אני מחליט לסיים את הדיון שעוסק בנושא
אליהו מרידור:
 אבל הוא לא הסתיים
אליהו מרידור:
 אנחנו נחזור ונתכנס שוב פעם
אליהו מרידור:
 גם אין לי כבר מועדים, אבל אנחנו נפנה ליושב ראש הכנסת לקבל אישור חריג להתכנס בפגרה
אליהו מרידור:
 מישהו יצטרך לספר את זה לאשתי
אליהו מרידור:
      לפני שנסיים את הדיון נצא להפסקה ונחדש דיון אחר
אליהו מרידור:
 אני אתרכז בסיכום
אליהו מרידור:
 הוועדה מבקשת מאיגוד נותני שירותי הסיעוד, ממר דורון רז, לקבל את הפניות שהעברנו למוסד לביטוח לאומי על כך שהם לא ישלמו נסיעות בתמורה לכך שהביטוח לאומי יגבה אותם באותו מכתב שיפוי במידה והם יתבעו בבית המשפט
אליהו מרידור:
 למרות שכאן אנחנו שומעים גם את נציגת משרד העבודה והרווחה וגם את נציג קו לעובד שאין בדעתם לפעול כך
אליהו מרידור:
 אבל ליתר ביטחון, כ- guarantee
אליהו מרידור:
      2
אליהו מרידור:
 הוועדה מבקשת שוועדת התעריפים תתכנס עוד השבוע לגבי סעיף הנסיעות ותעריף ההפרשה לביטוח לאומי וחופשות מחלה
אליהו מרידור:
      3
אליהו מרידור:
 הוועדה מבקשת מנציג החשב הכללי לבחון את עצירת התשלומים בעודף, כפי שהועלו בדיון
אליהו מרידור:
      4
אליהו מרידור:
 הוועדה מבקשת משר העבודה וממנכ"לית הביטוח הלאומי תיקון לחוק הביטוח הלאומי לשינוי ברירת המחדל לקבלת גמלת הסיעוד לעובד הזר בהעסקה ישירה כברירת מחדל
אליהו מרידור:
      5
אליהו מרידור:
 הוועדה מבקשת מהמוסד לביטוח לאומי, כפי שביקשנו בפגישה שקיימנו עם המנכ"לית וצוותה, בדיקה מקיפה של מספר חברות הסיעוד שיש להן זיקה ישירה ללשכה פרטית
אליהו מרידור:
 הוועדה מבקשת גם עדכונים של שנים קודמות מחברות הסיעוד בגין הוצאות של הדרכת העובדים הזרים
אליהו מרידור:
 ואם לא מהן, אז מהביטוח הלאומי שיבקש מהן
אליהו מרידור:
      7
אליהו מרידור:
 אני אבחן מול ארגוני החברה האזרחית הגשת תביעה ייצוגית להשבת כספי הציבור שהוצאו שלא כדין
אליהו מרידור:
      8
אליהו מרידור:
 הוועדה מבקשת מהביטוח הלאומי רשימת המדריכים, חומרי הלימוד, אזורי הכינוס והיקפי הלימודים
אליהו מרידור:
      אני אומר לכם לקראת סיום, אומרים לי חזור ואמור, בוודאי מאז כינונה של הממשלה הנוכחית, שאסור להחליש את שומרי הסף
אליהו מרידור:
 אני מגלה פה בדיון ובעוד דיונים מקדימים שהמוסד לביטוח לאומי שילם ומשלם מיליארדי שקלים
אליהו מרידור:
 אני לא מרים את קולי, כי יש לי עוד המון המון דיונים
אליהו מרידור:
 אבל בא לי לצרוח כאן, מיליארדי שקלים
אליהו מרידור:
 ואני שואל, איפה שומרי הסף? איפה שומרי הסף 15 שנים שלא מתקיים מכרז, שהוא לוקה בחסר, בהנחה שבתום לב, שלא ייעצו? איפה היועץ המשפטי? איפה פרקליט המדינה? איפה כל ארגוני זכויות העובדים של נפגעים? איפה כל שומרי הסף? איפה כל אותם אלה שמצקצקים ואומרים נא לא לפגוע בשומרי הסף
אליהו מרידור:
 חייבים לשמור עליהם כדי שהם ישמרו עלינו
אליהו מרידור:
 לפחות כלפי האוכלוסייה החלשה הזאת הם פשוט שקופים
אליהו מרידור:
 לא פחות מכך
אליהו מרידור:
      אני לא אעבור על כך לסדר היום
אליהו מרידור:
 מי שהספיק להכיר אותי מבין שאני מתכוון לכל מילה שאני אומר
אליהו מרידור:
 אני לא אקבל תירוצים, אני לא אקבל סיסמאות
אליהו מרידור:
 גם אם אני לכאורה מקבל סיסמה, זה רק כדי לתת לכם עוד אפשרות לספק תשובה שתניח את הדעת
אליהו מרידור:
 תדעו לכם שלא הגעתי לכאן לתקן את העולם, גברתי היועצת המשפטית, אני רוצה לראות קדימה
אליהו מרידור:
 הייתי מקבל תשובות מניחות את הדעת ולא עוטפות את התשובות בכל מיני התחמקויות וסיסמאות, הייתי אומר גם את רומא לא בנו ביום אחד
אליהו מרידור:
 מדינת ישראל לא חיכתה לאליהו רביבו כדי שייבחר לכנסת אחרי 75 שנים ויתקן את כל התחלואות
אליהו מרידור:
 לכל הפחות תסתכלו איתי בלבן של העיניים לבעיה, תגידו יש פה לקונה
אליהו מרידור:
 קודם כל אנחנו עוצרים מהיום
אליהו מרידור:
 קודם כל
אליהו מרידור:
 אנחנו מספיק אמיצים לעצור, גם אם זה אומר שנרדמנו או שנרדמו בשמירה לפנינו
אליהו מרידור:
 אבל בטח ובטח לא נהיה שותפים לעושק של מיליארדי שקלים והכול רק כדי לא להיות נבוכים מכך שלא עשו את זה 14 ו-16 שנה אחורה
אליהו מרידור:
צוהריים טובים לכולם
אליהו מרידור:
 ברוכים הבאים
אליהו מרידור:
 אני מבקש לשוב ולהתנצל על העיכוב הלא אלגנטי בפתיחת הדיון הדחוף שהזמנתי
אליהו מרידור:
 אני מודה למי שנעתר והגיע בהתראה כל כך קצרה
אליהו מרידור:
 הנושא הקודם שהוועדה דנה בו חשוב לא פחות
אליהו מרידור:
      אז שוב, אני מתכבד לפתוח את הישיבה הדחופה של הוועדה לעובדים זרים בנושא בחינת תמריצים ליציאת העובדים הזרים מהארץ בתום תקופת העסקתם
אליהו מרידור:
 משמע מרגע שהם הופכים להיות שוהים בלתי חוקיים
אליהו מרידור:
      ביקשתי לכנס בדחיפות דיון בעקבות פסק הדין שניתן שבוע שעבר
אליהו מרידור:
 ואני רואה פה עוול שנעשה למדינת ישראל, כמדינת הלאום של העם היהודי
אליהו מרידור:
 לא פחות ולא יותר
אליהו מרידור:
 מציאות שחלילה בקלות יכולה להפוך הלכה למעשה את מדינת ישראל, חלילה וחס, השם ישמור, למדינת כל אזרחיה
אליהו מרידור:
 לא פחות מזה
אליהו מרידור:
 עד כדי כך זה חמור
אליהו מרידור:
 ידוע כי מדינת ישראל לא מעוניינת לאפשר לעובדים זרים להשתקע כאן
אליהו מרידור:
 הם עובדים זמניים שבאו למטרה מסוימת, הבהרנו להם את זה בכל דרך אפשרית עוד לפני שהם עלו לארץ
אליהו מרידור:
 והם יודעים מה המשמעות של להישאר מעבר לתקופה שלשמה הם הובאו לכאן
אליהו מרידור:
      מדינת ישראל קבעה הסדר ייחודי שמחייב מעסיקים של עובדים זרים ברוב הענפים לצבור כספים עבור העובד הזר
אליהו מרידור:
 הכספים האלה הם בעד תנאים סוציאליים ומצטברים בחשבון בנק ייעודי, כך שעובד זר שומר חוק יוכל ומקבל את הכספים ביציאתו מהארץ
אליהו מרידור:
 על מנת להבטיח את יציאתו של העובד במועד הכספים משולמים, כאמור, רק בעת היציאה מהארץ
אליהו מרידור:
 זאת אומרת שהוא נמצא בנקודת האל חזור ועבר את תהליכי הבידוק הראשוניים בטרמינל
אליהו מרידור:
 המדינה קבעה מראש והדברים ידועים לעובד הזר, כאמור, שמגיע לכאן
אליהו מרידור:
 שאם במקרה, בטעות, בשכחה, אהבת המולדת שלא כמתוכנן, העובד הזר נשאר בארץ ולא יצא, הוא עלול לאבד חלק מסוים מהכספים הללו
אליהו מרידור:
 את אותה "טעות" שנמשכת חצי שנה במידה ואכן היא מגיעה לפרק זמן כזה אז אנחנו מבינים שלא מדובר במשהו של שכחה רגעית, כל הכספים האלה מחולטים
אליהו מרידור:
 העובד הזר כמובן מסכים, הוא שומר את החוק והוא יודע שהגיע לכאן באופן זמני
אליהו מרידור:
      עד פה הכול בסדר
אליהו מרידור:
 והנה, אנחנו באולם בית המשפט וכבוד הנשיאה אסתר חיות קובעת שהפיקדון פוגע בזכות הקניין של העובד הזר
אליהו מרידור:
 והיא פונה לבחון האם הפגיעה חוקתית
אליהו מרידור:
 היא מסכימה שחובת הפיקדון נועדה לתכלית הראויה
אליהו מרידור:
 "תכלית זו ההולמת את ערכיה של מדינת ישראל משקפת מדיניות הגירה לגיטימית המיועדת למנוע השתקעות ושהיה בלתי חוקית של עובדים זרים מעבר לפרק הזמן שהותר להם, על כל ההשלכות הנובעות מכך ובכללן ההשלכות על שוק העבודה"